Kommissionens forordning (EF) nr. 2036/2003

af 19. november 2003

om fravigelse af forordning (EF) nr. 896/2001 for så vidt angår fastsættelsen af de justeringskoefficienter, der skal anvendes på hver traditionel importørs referencemængde i forbindelse med toldkontingenterne for import af bananer for 2004

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer(1), senest ændret ved forordning (EF) nr. 2587/2001(2), særlig artikel 20, og

ud fra følgende betragtninger:

(1) I artikel 4, stk. 1, i Kommissionens forordning (EF) nr. 896/2001 af 7. maj 2001 om gennemførelsesbestemmelser til Rådets forordning (EØF) nr. 404/93 for så vidt angår ordningen for indførsel af bananer til EF(3), senest ændret ved forordning (EF) nr. 1439/2003(4), er der fastsat en beregningsmetode for de traditionelle A/B- og C-importørers referencemængde for årene 2004 og 2005 på grundlag af disse importørers anvendelse af importlicenser i et referenceår.

(2) Ifølge medlemsstaternes lister, jf. artikel 5, stk. 2, i forordning (EF) nr. 896/2001, andrager de samlede således fastlagte referencemængder for 2004 2197147,342 t for samtlige traditionelle A/B-importører og 630713,105 t for samtlige traditionelle C-importører. Da disse mængder er lavere end de mængder, der er disponible inden for toldkontingenterne, ville anvendelsen af artikel 5, stk. 3, i nævnte forordning medføre fastsættelse af en justeringskoefficient, der ville forøge de traditionelle importørers referencemængder.

(3) De traditionelle importører risikerer at få tildelt en usædvanligt lav mængde på grund af en særligt vanskelig situation, der måtte have ramt deres aktivitet i referenceåret. Efter artikel 5, stk. 5, i forordning (EF) nr. 896/2001 kan Kommissionen træffe de fornødne foranstaltninger, der måtte vise sig nødvendige for at behandle disse særlige situationer inden for grænserne af toldkontingenterne A/B og C. Visse medlemsstaters lister over de samlede referencemængder, der er udarbejdet for de traditionelle importører efter artikel 4, stk. 1, i forordning (EF) nr. 896/2001, kan i øvrigt undergå ændringer efter afslutningen af de nuværende retssager.

(4) I afventning af udviklingen i situationen og for at muliggøre, at der eventuelt træffes fornødne foranstaltninger over for de pågældende importører, er det hensigtsmæssigt ikke foreløbigt at fastsætte justeringskoefficienter for hver traditionel importørs referencemængde for 2004.

(5) Forordning (EF) nr. 896/2001 bør derfor fraviges.

(6) For at give importørerne tilstrækkelig tid til at indsende licensansøgningerne for første kvartal i 2004 skal bestemmelserne i denne forordning gælde med øjeblikkelig virkning.

(7) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Bananer -

UDSTEDT FØLGENDE FORORDNING:

Artikel 1

Uanset artikel 5, stk. 3, i forordning (EF) nr. 896/2001 fastsættes der foreløbigt ikke justeringskoefficienter for de traditionelle importørers referencemængde for toldkontingenterne A/B og C for 2004.

Artikel 2

Denne forordning træder i kraft på dagen for offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. november 2003.

På Kommissionens vegne

Franz Fischler

Medlem af Kommissionen

(1) EFT L 47 af 25.2.1993, s. 1.

(2) EFT L 345 af 29.12.2001, s. 13.

(3) EFT L 126 af 8.5.2001, s. 6.

(4) EUT L 204 af 13.8.2003, s. 30.